יחסי מקסיקו–שווייץ

[[נשיא מקסיקו אנריקה פניה נייטו (מימין) נפגש עם מקבילו השווייצרי יוהאן שניידר-אמאן בעת ביקור האחרון במקסיקו, 2016]]
יחסי מקסיקו–שווייץ הם היחסים הדו-צדדיים בין מקסיקו לבין שווייץ. שתי המדינות חברות בארגון לשיתוף פעולה ופיתוח כלכלי ובאו"ם.

== היסטוריה ==
קשר רשמי בין מקסיקו לשווייץ הוקם בשנת 1827. באותה שנה פתחה שווייץ משרד דיפלומטי במקסיקו סיטי. בשנת 1832 חתמו שתי המדינות על חוזה של "ידידות ומסחר" ומקסיקו פתחה משרד דיפלומטי בבזל. בשנת 1945 שתי המדינות כוננו רשמית יחסים דיפלומטיים, ובשנת 1946 פתחה מקסיקו משרד דיפלומטי בברן. בשנת 1958 שתי המדינות שדרגו את משלחותיהן הדיפלומטיות לשגרירויות.<ref name="SRE">[http://www.sre.gob.mx/images/stories/docnormateca/manexte/embajadas/MOEMSuiza.pdf Bilateral relations between Mexico and Switzerland (in Spanish)]</ref>

שווייץ שומרת על פרופיל בינלאומי ברמה גבוהה מפני שהיא מארחת כמה סוכנויות של האו"ם וארגונים בינלאומיים אחרים בז'נבה. מדי שנה מתקיים בדאבוס הפורום הכלכלי העולמי ובכירים מקסיקנים ברמה גבוהה, כולל הנשיא המקסיקני נוסעים לשווייץ להיפגש עם פוליטיקאים שווייצרים ואנשי עסקים.

בשנת 2016 חגגו שתי המדינות 70 שנה ליחסים דיפלומטיים.<ref name="EDA">[https://www.eda.admin.ch/countries/mexico/fr/home/relations-bilaterales/bilaterale.html Historique des relations bilatérales (in French)]</ref> בשנת 2017 התגוררו במקסיקו כ-5,200 אזרחים שווייצרים.

== הסכמים דו-צדדיים ==
שתי המדינות חתמו על מספר הסכמים דו-צדדיים כגון הסכם תחבורה אווירית (1966); הסכם בנושא הימנעות ממיסוי כפול והעלמת מיסים (1994); הסכם לקידום והגנה הדדית על השקעות (1995); הסכם בנושא סיוע מנהלי הדדי בענייני מכס (2008); מזכר הבנות בנושא שיתוף הפעולה בין הסוכנות המקסיקנית לשיתוף פעולה בינלאומי לפיתוח (AMEXCID) והסוכנות השווייצרית לפיתוח ושיתוף פעולה (2013); מזכר הבנות בשיתוף פעולה בריאותי (2016) והסכם לשיתוף פעולה קולנועי (2017).<ref>[https://embamex.sre.gob.mx/suiza/index.php/relaciones-bilaterales/bilateral-suiza Relación Bilateral México-Suiza (in Spanish)]</ref>

== חינוך ==
Colegio Suizo de México, הוא בית ספר יסודי ותיכוני שווייצרי במקסיקו, שמעניק חינוך למשפחות השווייצרים הגולה; יש לו קמפוסים בקוארנבקה, מקסיקו סיטי, וקרטרו.<ref>"[https://csm.edu.mx Colegio Suizo de México]</ref>

== תחבורה ==
יש טיסות ישירות בין קנקון לציריך של חברת אדלווייס אייר.

== יחסי מסחר ==
בשנת 2001 חתמה מקסיקו על הסכם סחר חופשי עם איגוד הסחר החופשי האירופי הכולל את איסלנד, ליכטנשטיין, נורווגיה ושווייץ. בשנת 2018 הסתכם המסחר ההדדי בין מקסיקו לשווייץ ב-2.6 מיליארד דולר.<ref>[http://www.economia-snci.gob.mx/sic_php/pages/estadisticas/ Mexican Ministry of the Economy: Switzerland (in Spanish)] </ref><ref name="TLC">[http://eleconomista.com.mx/industrias/2014/01/06/mexico-suiza-escalaran-nuevo-nivel-intercambios-comerciales México y Suiza buscan impulsar TLC (in Spanish)]</ref> בין השנים 1999–2016 השקיעו חברות שווייצריות במקסיקו יותר מ-9 מיליארד דולר.<ref name="Inversion">[https://embamex.sre.gob.mx/suiza/index.php/relaciones-bilaterales/bilateral-suiza Inversion suizo en México (in Spanish)]</ref> מספר חברות רב-לאומיות שווייצריות מבוססות ופועלות במקסיקו, כמו קרדיט סוויס, הולצ'ים, נסטלה, נוברטיס ו-UBS. חברות רב-לאומיות מקסיקניות כמו Cemex ו-Vitro פועלות בשווייץ.

== נציגויות דיפלומטיות ==
מקסיקו מחזיקה בשווייץ שגרירות בברן ו-2 קונסוליות בז'נבה ולוגאנו. מאידך, שווייץ מחזיקה במקסיקו שגרירות במקסיקו סיטי ו-3 קונסוליות בקנקון, גוודלחרה ומונטריי.

==קישורים חיצוניים==

== הערות שוליים ==